*Projekts*

LATVIJAS REPUBLIKAS MINISTRU KABINETS

2021. gada Rīkojums Nr.\_\_\_

Rīgā (prot. Nr. \_\_\_\_\_§)

**Par konceptuālo ziņojumu "Par Darba likuma 131. panta trešās daļas piemērošanu Valsts probācijas dienesta nodarbinātajiem, kuru darbs ir saistīts ar īpašu risku"**

1. Atbalstīt konceptuālajā ziņojumā "Par Darba likuma 131. panta trešās daļas piemērošanu Valsts probācijas dienesta nodarbinātajiem, kuru darbs ir saistīts ar īpašu risku" piedāvāto risinājumu.

2. Noteikt Tieslietu ministriju par atbildīgo institūciju šā rīkojuma 1. punktā minētā risinājuma īstenošanā.

3. Atbalstīt amata vietu skaita palielinājumu Tieslietu ministrijā (Valsts probācijas dienestā) par 20 amata vietām, sākot ar 2021. gada 1. septembri, lai nodrošinātu Valsts probācijas dienesta funkciju īstenošanu, nosakot normālo darba laiku atbilstoši Darba likuma 131. panta trešajai daļai – septiņas stundas dienā un 35 stundas nedēļā.

4. Šā rīkojuma 3. punktā minēto amata vietu atlīdzības izdevumus un amata vietu izveides un uzturēšanas izdevumus ne vairāk kā 217 337 *euro* apmērā 2021. gadā segt no valsts budžeta programmas 02.00.00 "Līdzekļi neparedzētiem gadījumiem".

5. Tieslietu ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši šā rīkojuma 4. punktam.

6. Tieslietu ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu pamatbudžeta bāzes izdevumu palielināšanai 2022. gadam un turpmāk ik gadu par 514 534 *euro,* tai skaitā izdevumi atlīdzībai 461 734 *euro*, izdevumi precēm un pakalpojumiem 52 800*euro*,Tieslietu ministrijas budžeta apakšprogrammā 04.03.00 "Probācijas īstenošana" šā rīkojuma 3. punktā minēto amata vietu atlīdzības un uzturēšanas izdevumu segšanai un Finanšu ministrijai precizēt Tieslietu ministrijas pamatbudžeta bāzes izdevumus.

7. Pieņemt zināšanai, ka saistībā ar normālā darba laika noteikšanu Valsts probācijas dienesta funkciju īstenošanai atbilstoši Darba likuma 131.panta trešajai daļai – septiņas stundas dienā un 35 stundas nedēļā, probācijas uzraudzības ieviešanai atbilstoši Saeimā 2020. gada 17. decembrī pieņemtajam likumam "Grozījumi Krimināllikumā", saglabājoties līdzšinējai probācijas klientu skaita dinamikai, būs nepieciešamas papildu amata vietas: 2023. gadā – ne vairāk kā 6 amata vietas, 2024. gadā – ne vairāk kā 22 amata vietas un 2025. gadā – ne vairāk kā 22 amata vietas.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns

Iesniedzējs:

Tieslietu ministrijas valsts sekretārs R. Kronbergs